Iktatószám: / /2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3-i ülésére**

**Tárgy:** A hétvégi étkeztetés biztosítása 2020. január 1-től a Teréz Anya Szociális Integrált Intézmény részére

**Az előterjesztő:** Papp Gábor polgármester

**Készítette:** Varga András intézményvezető

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

A Teréz Anya Szociális Integrált Intézmény (TASZII) a fenntartó Hévíz Város Önkormányzata Képviselő-testületének 164/2020 (VIII. 27.), valamint a 175/2020. (IX.14.) számú határozataiban foglaltaknak megfelelően az intézményi gazdálkodás és működés racionalizálását megkezdte az üzemeltetési feladatok felülvizsgálatával.

A hétvégi szociális étkeztetés és az idősek otthona étkezésének ellátását évek óta külső szolgáltató végzi, jelenleg a Prizma-Junior Közétkeztetési Zrt., míg hétköznapokon a Hévíz GAMESZ biztosítja azt.

A szociális étkeztetés tekintetében a hétvégi (nem kötelező) szolgáltatást a fenntartó hozzájárulásával 2020. október 1-től a TASZII megszüntette, az idősek otthona tekintetében pedig egyeztetések folytak az elmúlt időszakban a jövőbeni üzemeltetésről.

Az intézményvezető a Zrt. stratégiai igazgatójával a nehéz gazdasági helyzet miatt tárgyalásokat folytatott 2020. júniusában, melynek következtében átmeneti, határozott időre, 2020. 07.01-12.31-ig 20% kedvezményben sikerült megegyezni az egységárakat illetően.

Az alábbi táblázatban összefoglalva a jelenlegi bruttó árak:

|  |  |  |
| --- | --- | --- |
|  | **Szociális étkezés**  **(1 adag meleg étel, két fogás)** | **Idősek otthona**  **(napi ötszöri étkezés)** |
| **GAMESZ** | 715 Ft | 990 Ft normál / 1.067 Ft diétás |
| **PRIZMA** | 734 Ft | 1.988 Ft |

*Átlagosan 56 fővel számolhatunk, ebből 22 fő normál, 34 fő diétás étkezést igényel.*

Az eredeti szerződés szerinti különbség tehát a bentlakás étkezési díjánál 1.008 Ft a normál étkezés esetén, 921 Ft a diétás étkezés esetén naponta, személyenként.

Mindez az alábbi összesített kiadásokat jelentette 2020. év során (bruttó összegek, csak az idősek otthonára vonatkozó adatokkal):

|  |  |  |
| --- | --- | --- |
|  | **2020.01.01-06.30.** | **2020.07.01-09.30.** |
| **GAMESZ** | 6.778.447 Ft  125 hétköznap | 3.690.061 Ft  65 hétköznap |
| **PRIZMA** | 5.017.390 Ft  57 hétvégi nap | 2.570.305 Ft  eredeti, nem csökkentett árral számolva  27 hétvégi nap |

A GAMESZ árain számolva a hétvégi étkezés az alábbiak szerint alakult volna pénzügyileg ugyanezen időszakban:

|  |  |  |
| --- | --- | --- |
|  | **2020.01.01-06.30.** | **2020.07.01-09.30.** |
| **GAMESZ árain számolva a hétvégi étkeztetés:** | 3.309.648 Ft | 1.567.728 Ft |
| **különbség a két szolgáltató árai között:** | 1.707.742 Ft | 1.002.577 Ft |
| **GAMESZ várható nettó alapanyag költség növekedése:** | 2.606.040 Ft | 1.234.440 Ft |
| **GAMESZ tényleges rezsi költsége felosztás után:**  **1 napra eső rezsi:**  **hétvégi és ünnepnapokra átszámítva:** | I félév feladatra osztott rezsi ktsg: 4.205.015 Ft  33.640 Ft/nap  1.917.480 Ft | III. n.év feladatra osztott rezsi ktsg: 1.037.642 Ft  15.963 Ft/nap  431.001 Ft |

Az eredeti szerződéses árakat tekintve így éves szinten az idősek otthona szakfeladaton kb. **3,6 millió forint takarítható meg** a GAMESZ általi 7 napos étkeztetés által Intézményünknél.

A PRIZMA szolgáltató egyértelműen határozott, átmeneti időt tudott megajánlani kedvezményes árként azzal, hogy 2021. év második felében az eredeti szerződés szerinti árakon is kénytelen lesz emelni, amennyiben szerződésünk meghosszabbításra kerül (2021. június 26-ig szól a szerződés).

A GAMESZ és a TASZII igazgatója egyeztetéseket folytatott a tárgyban, az alábbiakat állapította meg:

- A GAMESZ nettó **alapanyagköltsége** várhatóan éves szinten (111 hétvégi és ünnepnap) **5.074.920 Ft-tal emelkedik** majd, melyet a befolyt intézményi térítési díjból a TASZII megfizet.

- A főzőkonyha és kiszolgáló egységei hétvégi fűtése csak a teljes épület fűtése árán tud megvalósulni, mivel a rendszerben semmilyen szakaszolásra, illetve épületrészek lezárására nincs lehetőség. Az idei év feladatra osztott rezsiadataival számolva várhatóan **2.753.000 Ft várható rezsi költségnövekedést** jelent a GAMESZ-nál.

A hétvégi étkeztetésben résztvevő konyhai dolgozók munkaidő keretben történő munkavégzést folytatnak majd. A vasárnapi és ünnepnapokon végzett munka után pótlék fizetési kötelezettség áll fenn a munkáltató részére, mely esetünkben tervezetten 4 fő részére a kifizetendő összes pótlék járulékkal együtt: **1.853.000 Ft.**

**Mindezek együttesen: 4.606.000 Ft költségnövekedést jelentenének a GAMESZ esetében, szemben a TASZII 3.600.000 Ft költségcsökkenésével.**

**Tehát jelen szerződéses díjakkal számolva az Önkormányzat részére várható költségnövekedés 1 millió Ft.**

Azonban tekintettel arra, hogy a jelenlegi szolgáltatóval az intézményvezetőnek a nehéz gazdasági helyzet miatt átmeneti, határozott időre 2020.07.01-12.31-ig sikerült 20 % kedvezményben megegyezni az egységárakat illetően és ezt követően áremelkedés várható, továbbá folytatni kell az intézményrendszer racionalizálását a most kimutatható önkormányzati szintű 1 millió forint többletköltség mellett is javasolt a határozati javaslat szerinti döntés.

**Az átszervezést követően a TASZII számára biztonságosan, hosszútávon és stabilan rendeződne a hétvégi étkezés biztosítása.** Jelenleg 2021. június 26-ig rendelkezik az intézmény határozott idejű szerződéssel. Az elmúlt időszakban a pályázatás során nem volt más jelentkező a feladatra.

Megfontolandó a **GAMESZ konyha épületének felújítása** az üzemeltetés racionalizálása érdekében, mellyel a jelenlegi rendkívül magas rezsi kiadások mérsékelhetők.

A határozathozatal egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete megtárgyalta az előterjesztést és elrendeli, hogy a Teréz Anya Szociális Integrált Intézmény részére a hétvégi étkeztetést is a Hévíz Gazdasági és Műszaki Ellátó Szervezte biztosítsa 2021. január 1-től.

2. A Képviselő-testület felkéri az intézmények vezetőit a szükséges intézkedések megtételére.

Felelős: Varga András intézményvezető

Laczkó Mária igazgató

Határidő: 2021. január 1.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | jegyző/törvényességi vizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Varga András | intézményvezető TASZII |  |  |
|  |  |  |  |