**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/4212-…/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3-ai nyilvános ülésére**

**Tárgy: „**A zene közössé tétele és az emberek összekapcsolása a határokon átnyúló térségben” – **Share Music** című nemzetközi projekt támogatása

**Az előterjesztő:** Papp Gábor polgármester

**Készítette:** dr. Horváth Katalin pályázati ügyintéző

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az Interreg V-A Magyarország-Horvátország Együttműködési Program keretében Hévíz Város Önkormányzat a „A zene közössé tétele és az emberek összekapcsolása a határokon átnyúló térségben”, *Share Music* című pályázat benyújtása 2019. május 3-án történt meg, melynek pozitív elbírálásáról 2020. február 6-án született döntés. 2020. augusztus 14. napján került aláírásra a támogatási szerződés Kapronca Város, valamint a hazai Külgazdasági és Külügyminisztérium által.

**A projekt célja** az emberek (elsősorban a 10 és 25 év közötti fiatalok) összekapcsolása a határon átnyúló térségben különböző kreatív tevékenységek révén, a fiatalok zenei kultúrájának elmélyítése, a zenében való aktív részvétel ösztönzése, a különböző zenei kultúrák kölcsönös megértése és tiszteletben tartása.

**A projekt résztvevői**

- fő kedvezményezett: Kapronca Város (HR)

- partner: Hévíz Város Önkormányzat

**Rendezvények**

Nyitó fesztivál - 2020. augusztus 27. Kapronca

A fő hangsúly a kreatív zenei műhelyen lesz, amelynek célja a hagyományos hangszerek megismertetése, valamint tánc és zenei előadások szervezése. A tevékenységek célja a zene népszerűsítése a fiatalok körében, és a kreatív munka ösztönzése. A fesztiválon 15 fő vesz részt Magyarországról és Horvátországból.

Fotó workshop, 2020. szeptember Hévíz, 2020. október Kapronca

A projektekben résztvevő partnerek fotóműhelyt szerveznek először Magyarországon, majd Horvátországban. 15 fő vesz részt az elméleti és gyakorlati műhelyfoglalkozásokon. A műhely befejezését követően a résztvevők képeket készítenek Kaproncáról és Hévízről mind a négy évszakban. A projekt végén megjelenik az egy év alatt készült fotók közül a legjobb fényképeket tartalmazó könyv. Mindkét város kiállítja a fényképeket a nagyközönség számára a város központjában.

Tapasztalatcsere találkozó, 2020. december - Kapronca, 2021. szeptember - Hévíz

A projektekben résztvevő partnerek tapasztalatcsere talákozót szerveznek először Horvátországban, majd Magyarországon. A rendezvény célja, hogy megkönnyítse az önkormányzati hivatalnokok, a zenei rendezvények szervezőinek és a zene népszerűsítésében részt vevő különféle egyesületek tagjainak munkáját a program minél sikeresebb megvalósítása érdekében. Az ilyen rendezvények szervezése jó példa lesz a helyi zenészek ösztönzésére és támogatására. Tíz magyarországi és horvátországi résztvevő helyi zenészek esti koncertjein vesz részt a téli rendezvényen Kaproncán és a késő nyári rendezvényen Hévízen. Ez az együttműködési módszer jó példa lesz arra, hogyan lehet nagyközönségnek szánt koncerteket tartani, és ösztönzi a helyi zenészek munkáját.

„First Voice” énekverseny, 2021. március Kapronca

A „First Voice” énekversenyt Kaproncán rendezik 15 horvátországi és magyarországi, 10 és 35 év közötti fiatal énekes részére. Mindkét partner ének-gyakorlatot szervez a gyermekek számára egy hónapon át. A képzést és gyakorlatot a verseny résztvevői számára tartják, hivatásos énekesek és zenetanárok vezetésével. A verseny döntője Kaproncán kerül megrendezésre, ahol az eredményről egy szakmai bírói testület fog dönteni. Minden résztvevőt megfelelő díjazásban részesül. A tevékenység célja, hogy ösztönözze a zenei kreativitást és az egyes résztvevők egyéni látásmódját azzal a céllal, hogy új fiatal zenészeket teremtsen. A horvátországi résztvevők megtanulnak egy, a magyar partner által kiválasztott magyar nyelvű dalt - fordító segítségével -, a magyar résztvevők pedig ugyanezzel a módszerrel megtanulnak egy horvát dalt.

Music box, 2021. május Hévíz, 2021. július Kapronca

A projekt fő eseménye a Music box nevű rendezvény. Két Music box esemény lesz a fiatalok számára (10-25 éves korig), ahol a résztvevők lehetőséget kapnak arra, hogy számos, a zene területén dolgozó szakértőtől új zenei ismereteket szerezzenek. A Music box 10 workshopból áll (5 műhely Magyarországon, 5 Horvátországban lesz), melyek 5 munkanapon át tartanak. A résztvevők gitáron, zongorán, szaxofonon, dobon és hasonló hangszereken fognak játszani. Lehetőségük lesz megismerni a horvátországi és magyarországi zenetörténetet, megismerkedhetnek az adott területekre jellemző hangszerekkel. A Music box kulturális és gasztronómiai programokat, valamint esti koncerteket is kínál az adott város főterén.

Workshop „A zene fejlesztése a határokon átnyúló térségben és ennek hatása az emberek közötti kapcsolatokra” című dokumentum elkészítésére, 2021. október - Kapronca

„A zene fejlesztése a határokon átnyúló térségben és ennek hatása az emberek közötti kapcsolatokra” című dokumentum megírásra kerül. A közös dokumentum jó példa lesz arra, hogy a zene hogyan befolyásolja a határokon átnyúló emberek kölcsönös kapcsolatát, különösen a fiatalokét.

Záró fesztivál, 2021. december/2022. január - Hévíz

A különféle zenei, kulturális és gasztronómiai programokat segítségül hívva a hévízi zárófesztivál célja, hogy nagyszámú látogatót vonzzon. A záró fesztiválon bemutatásra kerül a projekt időtartama alatt megvalósított összes tervezett tevékenység is. A projektzáró esemény erősíti a városok között meglévő együttműködést, új barátságokat teremt, és lehetővé teszi az együttműködést a zene mellett más területeken is.

**A projekt költségvetése**

A projekt teljes költségvetése 149.541,67 €, ebből 62.714,65 € Hévíz Város Önkormányzatáé. A 62.714,65 € összeg 85%-át az Európai regionális Fejlesztési Alap biztosítja, 10%-át a Magyar Állam folyósítja hazai társfinanszírozás keretein belül, Hévíz Város Önkormányzatnak pedig 5% önerőt kell biztosítania, mely ebben az esetben mindösszesen 3135,73 €, azaz megközelítőleg 1.147.077 forint.

**A projekt megvalósítási időszaka** 2020. július 1. - 2022. február 28.

Magyarország helyi önkormányzatairól szóló 2011. évi CLXXXIX. törvény 42. § 6. pontja alapján a képviselő-testület kizárólagos hatásköre a megállapodás külföldi önkormányzattal való együttműködésről.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés elfogadása minősített szótöbbséget igényel.

**2.**

**Határozat**

1. Hévíz Város Önkormányzat Képviselő-testülete az előterjesztésben foglaltakat megismerte és elfogadja.
2. A Képviselő-testület, a pályázat megvalósításához a szükséges önerőt, 3.135,73 Eurót, jelen árfolyamon 1.147.077 Ft-ot, a Hévíz Város Önkormányzat 2020. évi költségvetéséről szóló 5/2020. (II.12.) számú rendelet 1/1. melléklet személyi juttatások és azok járulékai terhére biztosítja. Ugyanekkora összegben a felszabaduló tartalékot a projekt megvalósításához biztosítja, és a 2/2 melléklet egyéb ki nem emelt dologi kiadás sorához rendeli.

Felelős:     Papp Gábor polgármester

Határidő:   azonnal

1. A Képviselő-testület felkéri a jegyzőt, hogy Hévíz Város Önkormányzat 2020. évi költségvetéséről szóló 5/2020. (II.12.) számú rendelet módosítására irányuló rendelet-tervezet kidolgozásáról gondoskodjon.

Felelős: dr. Tüske Róbert jegyző

Határidő:   azonnal

**3.**

**Bizottsági állásfoglalás**

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Horváth Katalin | pályázati ügyintéző |  |  |
| dr. Tüske Róbert | törvényességi felülvizsgálat |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |