Iktatószám: HIV/5029-25/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3-ai nyilvános ülésére**

**Tárgy:** Hévíz Város Önkormányzat 2020. évi költségvetéséről szóló 5/2020. (II. 12.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Pénzügyi, Turisztikai és Városfejlesztési Bizottság,

Emberi Erőforrások Bizottság,

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**BEVEZETŐ**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

Hévíz Város Önkormányzat 2020. évi költségvetéséről szóló 5/2020. (II. 12.) rendelet módosítása – az állami támogatás összegének módosulása, az értékesített tárgyi eszközök ellenértéke miatti bevételi előirányzat-változása, működési bevételei előirányzatok módosulása, részesedés értékesítés számviteli elszámolása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának változása, valamint a Képviselő-testületi döntések költségvetési rendeleten való átvezetése miatt – vált szükségessé.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 522.209 ezer Ft-tal változik.

A ***működési pénzforgalmi bevételek*** előirányzata154.163.ezer Ft-tal növekszik.

Az **Önkormányzat** bevételi főösszege előirányzata 478.827 ezer forinttal emelkedik.

Ezenbelül az önkormányzat a ***működési pénzforgalmi bevételi*** előirányzata 148.299 ezer forinttal növekszik.

76.095 ezer Ft-tal nő az önkormányzat *államháztartáson belüli működési célú támogatásainak*összege.

Az önkormányzat *állami támogatás* címén kapott előirányzata 60.138 ezer forinttal változik az alábbiak szerint:

*A települési önkormányzatok működésének általános támogatása* összességében 9.202 ezer forinttal emelkedik.

Forintosításra került a májusi mutatószám felmérés módosítása, melynek hatására települési önkormányzatok működésének általános támogatása összege és ezen belül az üdülőhelyi támogatás 2020. évben önkormányzatunkat megillető összege meghatározásra került. Az önkormányzatot megillető támogatás összege 178. 988 ezer Ft. A júniusi rendeletmódosítás során *a „A Gazdaságvédelmi Akcióterv keretében a koronavírus-járvány gazdasági hatásainak* mérséklése érdekében szükséges adózási könnyítésekről” szóló 140/2020. (IV 21.) Kormányrendelet 8. §-a (1) bekezdése szerint a települési önkormányzat a rendelet hatályba lépésétől a veszélyhelyzet megszűnéséig nem jogosult üdülőhelyi támogatásra. A kormányrendelet alapján már mérsékeltük az eredeti költségvetésben szereplő beszámítással csökkentett üdülőhelyi támogatás előirányzatát (512.369 Ft előirányzatot) 342.000 ezer forinttal. A kormányrendelet szerint a támogatás folyósítása a május havi nettó finanszírozástól kezdődően, a veszélyhelyzet megszűnésével érintett hónap utolsó napjáig szünetelt.

Magyarország 2020. évi költségvetéséről szóló 2019. évi LXXI. törvény módosításáról szóló 2020. évi LXXI. törvény hatálybalépését követően – (hatályba lépés: 2020.június 18.) - az üdülőhelyi támogatás nem illeti meg az önkormányzatokat: A törvény 5. §-a (6) bekezdéssel egészül ki, mely szerint „A települési önkormányzat a 2. melléklet I. pont 1. alpont e) pont Üdülőhelyi feladatok támogatása jogcímen a pontja a 2. melléklet I. pont 1. alpont f) pontja szerinti beszámítással csökkentett és kiegészítéssel növelt összegre nem jogosult.”

A májusi felmérés üdőhelyi támogatás forintosítása szerint a júniusi előirányzatcsökkentés túlzott volt. 8.618 ezer forinttal szükséges megemelni azt üdülkőhelyi feladatok támogatásából származó bevétel és így a települési önkormányzatok működésének általános támogatása előirányzatát*.*

124 ezer Ft összegben növeli az előirányzatot a 2020. május - augusztus közötti időszakra folyósított bérkompenzáció összege. Az eredeti költségvetésben a 2020. évben várható bérkompenzációt az egyéb működési célú támogatások államháztartáson belülről kapott előirányzata között terveztük. A MÁK értesítése alapján az előirányzat átcsoportosításra kerül az a helyi önkormányzatok működésének általános támogatása előirányzat közé.

A települési önkormányzatok által biztosított egyes közszolgáltatásokat érintő bérintézkedések kiadásainak támogatásáról szóló 305/2020. (VI. 30.) kormányrendelet alapján városunkat összesen 20.243 ezer Ft kiegészítő támogatás illeti meg. A támogatással a minimálbér, illetve a garantált bérminimum és az azokat terhelő szociális hozzájárulási adó terhek növekedését kívánja az állam finanszírozni. Ebből az összegből 460 ezer Ft az általános feladatok és ezen belül az önkormányzati hivatal működésének támogatása.

13.760 ezer forinttal emelkedik a *köznevelési feladatok* támogatása.

A májusi felmérésben az eredeti felméréshez képest megemelésre került az óvodai gyermeklétszám, ami az elismert pedagógus létszámot 0,3 fővel emelte meg. Emiatt pedagógus bértámogatás 1.311 ezer forinttal emelkedett.

9 főre módosult a pedagógusok munkáját sefgítők létszáma, emiatt az ő bértámogatásuk 1.680 ezer forinttal emelkedett.

A gyermeklétszám emelkedés hatására 253 ezer forinttal nő az óvodaműködtetési támogatás összege.

A májusi felmérésben volt lehetőség a mimnősített pedagógus létszám pontosítására, mely miatt 3.461 ezer forinttal nőtt az állami támogatás összege.

A 305/2020. (VI. 30.) kormányrendelet alapján 7.055 ezre Ft kiegészítő támogatás illeti meg az óvodapedagógusokat; az ő munkájukat segítőket, illetve a minősitett pedagógusokat.

18.275 ezer forinttal növekszik az önkormányzat *szociális, gyerekjóléti és gyermekétkeztetési feladatainak támogatása*.

A májusi felmérésben eszközölt létszám módosítás, valamint a bölcsődei, a szociális szakosított ellátás és a gyermekétkeztetés várható működési kiadásainak módosítása miatt 9.910 ezer forinttal csökken a szociális ellátások állami támogatása.

Ezen belül 2 fő létszám emelkedés miatt 131 ezer forinttal növekszik a szociális étkeztetés támogatása.

Összesen 5 fő létszám csökkenés miatt 1.345 ezer forinttal csökken a házi segítségnyújtás állami finanszírozása.

1 fő ellátotti létszám csökkenés 190 ezer Ft támogatás elvonást okoz az időskorúak nappali intézményi támogatásánál.

A bölcsőde állami finanszírozása – részben a veszélyhelyzet okozta létszámszámítási módozat változás miatt – 1.782 ezer Ft bértámogatással és 1.152 ezer Ft üzemeltetési támogatással emelkedik.

Az idősek szakosított bentlakásos ellátásának intézmény üzemeltetési támogatása 4.000 ezer forinttal csökken.

A gyermekétkeztetés támogatása a veszélyhelyzet okozta étkezési adagszám kiesése és a gyermekétkeztetés várható kiadásainak csökkentése miatt 7.440 ezer forinttal csökken.

A 305/2020. (VI. 30.) kormányrendelet alapján összesen 8.786 ezer forinttal nő a szociális ellátás és 1.904 ezer forinttal az intézményi gyermekétkeztetés bér és járulék támogatása.

1.482 ezer Ft a települési önkormányzatok által fenntartott bölcsődében foglalkoztatott kisgyermeknevelők, dajkák és szaktanácsadók 2020. évi illetményéhez kapcsolódó bölcsődei kiegészítő támogatás összege. A támogatás folyósítása az 51/2020. (III. 20.) Kormányrendelet alapján 2020. július 15. napján megtörtént.

A központi költségvetés a 257/2000. (XII. 26.) Kormányrendelet alapján támogatást biztosít a helyi önkormányzatok számára, a szociális, valamint a gyermekjóléti és gyermekvédelmi ágazatban dolgozók részére folyósítandó szociális ágazati összevont pótlékhoz és egészségügyi kiegészítő pótlékhoz, valamint az azokat terhelő szociális hozzájárulási adó összegére. A Magyar Államkincstár az elmúlt időszakban 12.207 ezer forintot utalt 2020. évi szociális ágazati összevont pótlék címén, mellyel a 2020. június - október közötti időszakra, 5 hónapra finanszírozta a szociális területen dolgozók szociális pótlékának összegét. A fentiekben ismertetett szociális ágazati összevont pótlék összege az *önkormányzat szociális, gyermekjóléti és gyermekétkeztetési feladatok ellátására kapott állami támogatások* előirányzatát növeli.

A TASZII vezetője 2019. évvégén kezdeményezte az Idősek Ápoló-gondozó Otthonában működési engedély kiadását szakápolás, gyógytorna, belgyógyászat, sebészet tevékenységekre, közreműködők igénybevételével. A szakápolási engedélyt a múlt év végével megkapta az intézmény, így 2020. évtől jogosulttá vált az egészségügyi pótlék támogatásra. 2020. év június – október közötti időszakra folyósított támogatás összege 1.920 ezer Ft.

3.721 ezer forinttal emelkedik a *települési önkormányzatok kulturális feladatainak támogatására* kapott állami támogatások előirányzata.

A 150/1992. (XI. 20.) Kormányrendelet 21. §-a alapján a központi költségvetés támogatást biztosít a helyi önkormányzatok részére a művészeti, közművelődési és közgyűjteményi területen dolgozó közalkalmazottak kulturális pótlékra és az azt terhelő szociális hozzájárulási adóra. A fenti összegből 1.683 ezer Ft a közművelődési területen dolgozók (2020. június – október hó közötti időszak) 5 havi bérekkel együtt kifizetett pótlékának és azt terhelő szociális hozzájárulási adójának támogatott összege.

A 305/2020. (VI. 30.) kormányrendelet alapján összesen 2.038 ezer forinttal nő a nyilvános könyvtári és közművelődési feladatok bér és járulék támogatása.

A *működési célú költségvetési támogatás és kiegészítő támogatás* előirányzatának összege 17.066 ezer Ft összegben kialakításra kerül.

A nyár végén az önkormányzat támogatási igényt nyújtott be a szociális tüzelőanyag támogatásra, melynek keretében 99 erdei köbméter keménylombos tűzifa vásárlásához kért támogatást. Az állam 2020. 09.28. napján, 1.886 ezer Ft összegben folyósította a támogatást.

Az önkormányzat a 140/2020. (IV. 20.) kormányrendelet 5 §-a alapján igényelte az idegenforgalmi adó bevallott összegét. A Kormányrendelet hatályba lépésétől 2020. december 31-ig terjedő időszakban az eltöltött vendégéjszakák utáni adót nem kell az adó alanyának nem kell beszedni és befizetni az önkormányzati adóhatóság részére. Az adót viszont meg kell állapítani és a be nem szedett adót be kell vallani az adóhatósághoz. Az önkormányzat igényelheti támogatás formájában az adónak megfelelő összeget. Ezek alapján önkormányzatunk 15.180 ezer Ft támogatást igényelt idegenforgalmi adó címen.

Az *egyéb működési célú támogatások államháztartáson belülről* kapott előirányzata 15.957 ezer Ft-tal növekszik.

* A költségvetési szerveknél foglalkoztatottak 2020. május-augusztus hónapokra járói bérkompenzációjára tervezett előirányzat – 124 ezer forinttal csökken. Az összeg átcsoportosításra kerül a helyi önkormányzatok általános működési és ágazati feladatainak állami támogatások közé.
* Tárgyév július 3. napján folyósították a „Kulturbarangolás Hévízen „TOP-1.2.1-15-ZA1-2016-00010 azonosító számú pályázat előlegének összegét 128.130 ezer forintot. Az utalt támogatás a projekt költségvetése szerint megbontásra került működési és felhalmozási támogatásra. A működési célú támogatás összege 16.450 ezer Ft. A támogatás további része felhalmozási célú átvett pénzeszközként kerül a költségvetésbe.
* Az eredeti költségvetésben az előző éveknek megfelelően – 2.468 ezer Ft összegben - került tervezésre a jelzőrendszeres házi segítségnyújtás támogatása. 2020. évben azonban a Szociális és Gyermekvédelmi Főigazgatóság az előző évnél alacsonyabb összegben kötötte meg a támogatási megállapodást, melynek összege 2.099 ezer Ft. Ezen ok miatt 369 ezer forinttal csökkenteni kell az Áht-n belülről átvett támogatások előirányzatát.

*Működési bevételek* előirányzata 69.702 ezer forinttal növekszik.

* + A Képviselő-testület 146/2020. (VIII.14.) határozatában a Nagyparkoló téren található gazdasági épületet az M Gastro-Catrering Kft részére adja bérbe. Az idei időarányos bérletidíj bevétel tervezhető összege 508 ezer Ft.
  + A veszélyhelyzet időtartama alatt született 86/2020. (V.28.) polgármesteri határozat szerint értékesítésre került 1 db Skoda SuperB személygépkocsi. A gépjárművet 3.154 ezer Ft + 851 ezer Ft Áfa eladási áron értékesítettük. Az áfa összege működési bevételt képez.
  + Hasonló a helyzet 2 db telekrész értékesítésekor is. A vételár Áfa része működési bevételnek számít. Ezek:
  + 1455/106. hrsz–ú terület, ahol a Képviselő-testület 160/2020. (VIII. 27.) határozata alapján 34 m2 lett értékesítve, 578 ezer Ft + 156 ezer Ft Áfa áron.
  + 1455/108-111. hrsz-ú terület, ahol a Képviselő-testület 108/2020. (VI. 29.) határozata alapján 117 m2 lett értékesítve 468 ezer Ft + 126 ezer Ft Áfa áron. Mindkét telekrész értékesítés Áfája növeli a működési bevétel előirányzatát.
  + 51 ezer Ft az 1 milliárd Ft betét lekötés lejárati idő előtti feloldása után kapott kamat összege.
  + 211 ezer Ft a hirdetési felületek bérbe adásából 2020. IV. negyedévére szóló megállapodás alapján várható bevétel összege.
  + A Képviselő-testület 195/2020. (X. 9.) határozatában döntött a Hévíz-Balaton Airport Kft. 90 %-os tulajdoni részének értékesítéséről. Az értékesíteni kíván részesedés nyilvántartási ár 46.350 ezer Ft. A 90%–os tulajdoni hányad eladási ára 114.149 ezer Ft. Az eladási ár és a nyilvántartási ár közötti különbözet működési bevételként könyvelendő. Ezért 67.799 ezer Ft összegben nő a részesedés értékesítésből származó pénzügyi műveletek bevételének összege.

*Működési célú átvett pénzeszközök* előirányzata 2.502 ezer forinttal kialakításra kerül.

A You & Spa Erasmus+ pályázat végelszámolásából származik ez az bevételi összeg, melynek közel 69%-a a társpályázók részére átutalásra kerül.

***Felhalmozási pénzforgalmi bevételek:***

Az önkormányzat és intézményei ***felhalmozási pénzforgalmi bevételi*** előirányzata 290.546 forinttal módosul.

Az **Önkormányzat *felhalmozási pénzforgalmi bevételi előirányzata*** növekszik ezzel az összeggel.

239.996 ezer forinttal emelkedik az *Államháztartáson belülről átvett felhalmozási célú támogatások* összege.

128.316 ezer Ft a Nagyparkoló zöldterületének és közlekedési területének megújítása pályázat elszámolásából származó előlegkülönbözet összege.

111.680 ezer Ft a „Kultúrbarangolás Hévízen pályázat előlegének felhalmozási támogatásként elszámolható összege.

50.550 ezer forinttal emelkedik a *felhalmozási bevétel* előirányzata.

1.046 ezer forinttal emelkedik az *ingatlan értékesítés bevétele*. A működési bevételeknél már említett két ingatlanrész értékesítés nettó bevétele emeli az előirányzatot:

* az 1455/106 hrsz–ú területből értékesített 34 m2 nettó ellenértéke 578 ezer Ft, és a
* 455/108-111. hrsz-ú területből értékesített 117 m2 nettó ellenértéke, 468 ezer Ft.

3.154 ezer Ft értékben kialakításra kerül az *egyéb tárgyi eszköz értékesítés* előirányzata.

Ez a már szintén említett 1 db Skoda SuperB személygépkocsi eladás nettó értéke.

46.350 ezer forinttal nő a *részesedések értékesítése* előirányzat összege, mely a Hévíz –Balaton Airport Kft. 90 %-os tulajdoni hányadának nyilvántartás szerint értéke.

***Finanszírozási bevételek:***

Az önkormányzat és intézményei ***finanszírozási bevételi*** előirányzata 77.500 ezer forinttal módosul.

Az **önkormányzat** ***finanszírozási bevételi előirányzata*** 39.982 ezer forinttal emelkedik.

A 2019. évi zárszámadás során megállapított költségvetési maradvány alapján 29.154 ezer forinttal emelhető az *előző évi maradvány igénybevételének* előirányzata.

10.828 ezer forinttal emelkedik *az államháztartáson belüli megelőlegezések* előirányzata, mely a 2020. áprilistól – szeptemberig terjedő időszak alatt, a közfoglalkoztatottak bére és azt terhelő járuléka fedezetére folyósított támogatás összege, valamint 2020. április, május június és szeptember havi bér megelőlegezés összege. Ezekben a hónapokban a nettó finanszírozás keretében folyósított támogatás nem fedezte a havi személyi juttatások és járulékok összegét.

**Intézmények:**

**Polgármesteri Hivatal:**

A Polgármesteri Hivatal **bevételi főösszege** 231 ezer forinttal emelkedik.

A *működési pénzforgalmi bevételek* előirányzata nem módosul.

***Finanszírozási bevételek*** előirányzata 231 ezer forinttal nő.

A 2019. évi zárszámadási rendelet alapján 17.527 ezer forinttal kialakítható a Polgármesteri Hivatal esetében az előző évi maradvány igénybevétele. A költségvetési maradványból 231 ezer Ft kötelezettséggel terhelt.

17.296 ezer Ft a szabad maradvány összege, mely teljes összegében elvonásra kerül. Ezzel az összeggel csökken a *központi irányító szervi támogatás* előirányzatának összege.

460 ezer Ft az állam által nyújtott kiegészítő támogatás, önkormányzati hivatalt megillető összege. A kiegészítő támogatással az állam a minimálbér és a garantált bérminimum emelkedést és annak járulék terher emelkedését kívánta támogatni. A 460 ezer Ft az intézmény intézményfinanszírozás bevételét emeli. A 2020. évi költségvetésben az önkormányzat már saját erőből finanszírozta a Hivatal személyi juttatási kiadását és munkaadót terhelő járulék terhet. Az önerő az állami támogatás összegének megfelelően visszavonható.

**GAMESZ:**

Az intézmény **bevételi előirányzata** 1.281 ezer Ft-tal emelkedik, melyből 486 ezer forint a ***működési pénzforgalmi bevételek*** emelkedésének tervezett összege.

Az *Áht-n belülről származó egyéb működési célú pénzeszköz átvétel* előirányzatát 486 ezer Ft összegben növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott összeg. A támogatást 2020. áprilistól, szeptemberig tartó időszak után, 6 hónapra folyósította a Munkaügyi Központ.

A ***finanszírozási bevételek*** előirányzata összességében nem módosul.

Az állam által biztosított, a 2020. évi minimálbér és garantált bérminimum támogatásból 1.904 ezer Ft összegben támogatja az intézményi gyermekétkeztetést és a szociális alapon rászorult gyermekek szünidei étkezését. A támogatás intézményfinanszírozás keretében átadásra kerül.

A májusi mutatószám felmérés alapján a veszélyhelyzet miatt lényegesen módosult intézményi gyermekétkeztetési létszámadata. A mutatószám csökkenés alapján 7.440 ezer forinttal csökken az intézményi gyermekétkeztetés támogatása. Azonban a költségvetésben tervezett kiadásokat finanszírozni kell, ezért az a hiányzó fedezetet önkormányzati saját forrásból biztosítja.

***Brunszvik Teréz Napközi Otthonos Óvoda:***

Az oktatási intézmény***bevételi előirányzata*** *összegében 2.265 ezer forinttal módosul.*

A ***finanszírozási bevételek*** előirányzata emelkedik ezzel az összeggel.

Az előző évi kötelezettséggel terhelt költségvetési maradvány igénybevételének összege 96 ezer Ft.

Összességében 2.196 ezer forinttal nő a működési központi irányító szervi támogatás előirányzatának összege.

Az intézményvezető kérelmet nyújtott be melyben 2.196 ezer Ft többlet intézményfinanszírozást kér. 2020. július 1-jétől a pedagógus életpálya hatálya alá tartozó dolgozóknál a 326/2013. (VIII. 30.) Kormányrendelet 16.§-ának (11) bekezdése alapján: „A pedagógus előmeneteli rendszer hatálya alá tartozó foglalkoztatott a (9) bekezdésben foglaltak alapján a pótlék és illetményeltérítés nélkül számított illetménye tíz százalékának megfelelő ágazati szakmai pótlékra jogosult.”

Az intézményben 11 fő óvodapedagógus béremelése 5 hónap vonatkozásában indokolja a fentiekben ismertetett intézményfinaszírozást.

A májusi mutatószám felmérés alapján az intézményt 6.705 ezer Ft többlettámogatás illeti meg.

A kiegészítő támogatás köznevelést érintő összege 7.055 ezer Ft.

A város költségvetésében az intézmény működéséhez önerőből biztosította a szükséges előirányzatot, ezért a támogatásoknak megfelelő önerő elvonható.

**Gróf I. Festetics György Művelődési Központ:**

Az intézmény ***bevételi előirányzata*** 6.295 ezer forinttal változik.

Ezzel az összeggel nő a ***finanszírozási bevételek*** előirányzata.

Az előző évi költségvetési maradvány igénybevétele 6.295 ezer Ft, mely kötelezettséggel terhelt.

A kiegészítő állami támogatás nyilvános könyvtárat és közművelődési tevékenységet megillető összege 2.038 ezer Ft. Az összeggel a működési *központi irányitó szervi támogatás* előirányzata nő. Mivel az önkormányzat az intézmény esetében is finanszírozta a működéshez szükséges kiadásokat, a támogatás összegének megfelelő önerő intézményfinanszírozás keretében elvonható.

**TASZII:**

A szociális intézmény ***bevételi előirányzata*** 3.362 ezer Ft-tal növekszik.

A *működési pénzforgalmi bevételek* előirányzata 5.378 ezer forinttal emelkedik.

Az *Áht-n belülről származó egyéb működési célú pénzeszköz átvétel* előirányzata 2.021 ezer forinttal emelkedik.

A Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak 2020. április – szeptember hónapra kapott, 5 havi támogatása 936 ezer Ft.

1.085 ezer Ft 8 fő nyári diákmunkás után a Zala Megyei Kormányhivataltól kapott támogatás összege.

3.357 ezer forinttal emelkedik a *működési bevételek* előirányzata. A bevétel az idősek bentlakásos intézményébe beköltözők által befizetett belépési hozzájárulás összegéből - a 2020. II. és III. negyedévre - az intézményt megillető bevétel címen kerül átvezetésre. A forrás működtetésre és fejlesztésre fordítható a vonatkozó jogszabályoknak megfelelően.

A *finanszírozási bevételek*előirányzata 2.016 ezer forinttal csökken.

12.805 ezer Ft az *előző évi kötelezettséggel terhelt költségvetési maradvány* összege.

14.821 ezer forinttal csökken a *működési célú irányítószervi támogatás* előirányzata.

A képviselő-testület 141/2020. (VIII. 14.) határozatában megfogalmazta a koronavírus járvány okozta bevétel csökkenés következményeként elvégzendő feladatokat. A határozat szerint a 2020. évre tervezett elvégzendő feladatok sorából elhalasztotta a József Attila utcai rendelő felújítását és a Honvéd utcai bentlakásos intézményi épület felújítását. A feladat végrehajtásához biztosított előirányzatot elvonta, melynek együttes összege 15.200 ezer Ft.

2020. július 1-jétől a pedagógus életpálya hatálya alá tartozó dolgozóknál a 326/2013. (VIII. 30.) Kormányrendelet 16.§-ának (11) bekezdése alapján: „A pedagógus előmeneteli rendszer hatálya alá tartozó foglalkoztatott a (9) bekezdésben foglaltak alapján a pótlék és illetményeltérítés nélkül számított illetménye tíz százalékának megfelelő ágazati szakmai pótlékra jogosult.” A szociális intézménynél ez 1 fő blcsődei dolgozót érint. Az ágazati szakmai pótlék 5 hónapra vonatkozó összege 148 ezer Ft.

A 309/2020. (VI. 30.) Kormányrendelet, több jogszabályt módosít, közte a közalkalmazottak jogállásáról szóló torvény végrehajtásáról szóló 257/2000. (XII. 26.) Kormányrendeletet. Utóbbi 7. számú mellékletében az ápolók, szakápolók egészségügyi kiegészítő pótlékának összegét. A pótlékot 2020. november 1-től, 2020. január 1-ig visszamenőlegesen módosítja, megemeli.

A 2020. január-május hónapokra a közalkalmazottaknak járó egészségügyi kiegészítő pótlék ki nem fizetett részét 2020. június havi bérrel együtt kellett kifizetni. A szociális intézménynél 8 fő szakápolót érint az egészségügyi kiegészítő pótlékváltozás. 11 hónapra vonatkozóan a bérnövekedés és járulék vonzata 231 ezer Ft önkormányzati többlet támogatást tesz szükségesé.

Az intézményt is érinti a május mutatószám felmérés forintosítása, a minimálbér, illetve garantált bérminimum emelkedést finanszírozó kiegészítő támogatás, illetve a bölcsődei kiegészítő támogatás, melyek együttes összege 7.798 ezer Ft.

A 2020. évi költségvetésben az önkormányzat önerőből finanszírozta az intézmény működésének kiadásait, a támogatásnak megfelelő önkormányzati önerő intézményfinanszírozás keretében elvonható.

**3.**

**KIADÁSOK**

Az önkormányzat és intézményei kiadási előirányzatának fő összege – azonosan a bevételi fő összeggel – 522.209 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 253.686 ezer Ft-tal emelkedik.

**Önkormányzat**

Az önkormányzat kiadásainak előirányzata 478.827 ezer Ft-tal nő.

A ***működési pénzforgalmi kiadások***előirányzata 240.252 ezer Ft-tal növekszik.

7.952 ezer forinttal emelkedik a *személyi juttatások és* *336 ezer forinttal a munkaadót terhelő járulékok* előirányzata.

3.090 ezer forinttal emelkedik a reprezentáció személyi juttatása és 336 ezer forinttal a munkaadót terhelő járulék. A személyi juttatások előirányzatát 2.082 ezer forinttal szükséges megemelni, hogy az e célú kiadások fedezhetők legyenek. Az előirányzat növekedés tartalmazza az elmúlt negyedében felhasznált polgármesteri „keret” egy részét, valamint 267 ezer Ft összegben az előző évi maradvány felhasználás kötelezettséggel terhelt összegét.

A „Kultúrbarangolás Hévízen” projekt befolyt előlegének megfelelően - a projekt költségvetése alapján - tervezésre kerül a pályázat megvalósításához szükséges előirányzat, eszerint 4.724 ezer forinttal emelkedik a személyi juttatások előirányzata.

138 ezer forinttal szükséges megemelni a Hévíz folyóirat személyi juttatás előirányzatát. Ez az előző évi maradvány, felhasználási kötelezettséggel terhelt összege.

Az önkormányzat *dologi kiadások* előirányzata 34.038 ezer Ft-tal emelkedik. Az előirányzat módosulást több egymással ellentétes hatású tényező befolyásolja:

* Az előző évi maradvány felhasználás kötelezettséggel terhelt összege – tavalyról áthúzódó idén kifizetendő számlák - miatt emelni szükséges a dologi kiadások előirányzatát összesen 4.389 ezer Ft összegben. Több részletező dologi előirányzatát érinti a módosítás, pl: parkolási tevékenység, Hebi üzemeltetés, Főépítészi feladatok, város- és községgazdálkodás, egyéb ki nem emelt feladatok stb..
* 1.133 ezer forinttal emeli az előirányzatot a két ingatlanértékesítés, illetve a személygépkocsi értékesítés befizetendő Áfá-ja.
* 153 ezer forinttal nő a dologi kiadások – fizetendő Áfa - előirányzata a Nagyparkoló gazdasági épületének bérbeadásából és a hirdetési felületek bérbeadásából származó Áfa miatt.
* 371 ezer forintot kell átcsoportosítani a Szabó Lőrinc utcai új útszakasz esetében, a Derűs-köz - Szabó Lőrinc utca és Dr. Babócsay utca közötti szakasza - csapadékvíz elvezetése egyesített engedélyezési és kiviteli tervének elkészítését terhelő Áfa kiadások fedezetére.
* 2.077 ezer forinttal emelkedik a szociális tűzifa vásárlásra fordítható előirányzat, melyből 191 ezer Ft az önkormányzat saját erő és 1.886 ezer Ft az állami támogatás összege.
* 108 ezer Ft a Nagyparkoló tér gazdasági épület bérbe adásából származó bevétel utáni befizetendő Áfa.
* 1.918 ezer Ft átcsoportosításra kerül az informatikai eszközök beszerzéséről a parkolási tevékenység dologi kiadására. Az összeget a parkolási rendszerhez szükséges érmekazetta és ikerkulcs beszerzésre fordítják.
* Ugyancsak a parkolási tevékenység dologi kiadási előirányzatát növeli 7.891 ezer forinttal a parkolási szoftverbérleti díj időarányos kiegyenlítéséhez szükséges összeg.
* A „Kultúrbarangolás Hévízen„ pályázat folyósított működési célú előlegének megfelelően - a pályázati támogatási szerződés dokumentációja alapján - 11.726 ezer forinttal nő a dologi kiadások előirányzata.
* 12.788 ezer Ft összegben megemelésre kerül a város– és községgazdálkodási feladat dologi előirányzata. Önkormányzatunk hozzájárul a város lakosságát terhelő szemétszállítási kiadásokhoz. A hulladékszállítást végző Zalaispa Zrt. 2019. évben nem számlázta ki a lakossági díjkompenzáció összegét. Idén a 2020. évet terhelő összeg mellett az előző évi kötelezettség is megjelenik.
* 3.000 ezer Ft dologi előirányzat átcsoportosításra kerül a Hebi üzemeltetés dologi kiadásairól a 2. számú Hebi állomás áthelyezéséhez szükséges felhalmozási kiadások előirányzatára.
* 4.080 ezer forinttal csökkenti az átcsoportosítás a dologi kiadások előirányzatát az Nagyparkoló zölterület és közlekedési terület megújítása projekt esetében. A felhalmozási előirányzat növelése – elsősorban a gazdasági épület felújításával kapcsolatos kiadások előirányzatának kialakítása - miatt szükséges.
* 1.000 ezer forinttal csökken a dologi kiadások előirányzata a reprezentáció esetében a már említett személyi juttatás előirányzatának növelése miatt.
* A köztemetés esetében az ellátottak pénzbeli támogatása előirányzatból 140 ezer forintot a dologi kiadások közé kell átcsoportosítani, mivel a természetben nyújtott támogatások kiadásait dologi kiadásként kell könyvelni.
* A polgármesteri keretből finanszírozott kiadások 274 ezer forinttal emelik meg a dologi kiadások előirányzatát.

Az *ellátottak pénzbeli juttatására* tervezett összeg 331 ezer forinttal csökken.

* A köztemetések előirányzatából 140 ezer Ft a köztemetés dologi kiadására kerül átcsoportosításra - a dologi kiadásoknál ismertetett ok miatt.
* A méltányossági támogatás előirányzatából 191 ezer forintot a felmerülő dologi kiadásokra kell átcsoportosítani.

Ugyancsak a köztemetés előirányzatát terheli a védőoltásokra átcsoportosított 250 ezer Ft. Utóbbi azonban szintén ellátotti pénzbeli támogatás, így az előirányzatot összességében nem módosítja.

Az önkormányzat által az *államháztartáson belülre adott működési célú támogatások* előirányzata 27.900 ezer forinttal növekszik.

Az előirányzat a Rogner Hotel terület átadása miatti kötelezettség alapján módosul.

A 2020. első félévi helyi adó bevéltelek 20 %-a illetve 15 %-a, valamint az arányos üdülőhelyi támogatás átutalásra került. Az adatok alapján Alsópáhok Község Önkormányzata részére átadandó előirányzat túltervezett összegéből 7.055 ezer Ft átcsoportosítható a működési céltartalékban elkülönített „vitás ügyek tartaléka” javára.

Keszthely Város esetében még nem történt meg a bíróság által megítélt összeg átutalása. Emiatt szükséges az előirányzat 34.955 ezer Ft összegű megnövelése.

Az önkormányzat által az *államháztartáson kívülre adott működési célú támogatások* előirányzatának összege 116.470 ezer forinttal emelkedik. Az előirányzat ellentétes előjelű módosítások hatására alakul az alábbiak szerint:

* A Képviselő–testület 98/2020. (VI. 29.) határozata alapján az eredeti költségvetésben tervezett 19.500 ezer Ft előirányzatot - a TDM Egyesület kérelmére - 9.000 ezer forinttal csökkenteni kell.
* A Képviselő–testület 99/2020. (VI. 29.) határozata szerint a Hévíz Turisztikai Nonprofit Kft támogatását 15.554 ezer forinttal kell megemelni. Szintén e határozat alapján a Hungarikum alapprogram költségeire biztosított előirányzat is átcsoportosításra kerül a Hévíz Turisztikai Nonprofit Kft működési kiadásainak fedezetére.
* 150 ezer forinttal szükséges csökkenteni a Tapolcai Honvéd Kulturális Egyesület támogatását, mivel az egyesület a teljes támogatás összegét visszafizette. (A júniusi rendeletmódosítás már tartalmazta a veszélyhelyzet miatti 50 %-os támogatás elvonást.) Az előirányzat a felosztható tartalékba kerül átcsoportosításra.
* A You & Spa Erasmus+ projekt esetében a pályázat lezárult. Önkormányzatunk, mint gesztor a pályázat elszámolása után 2.502 ezer Ft támogatásban részesült. Az összegből 1.714 ezer forintot a társpályázók részére át kell utalni.
* A már említett rekortán borítású labdarugó kisméretű pálya kivitelezésének fedezete már említett TAO önrész csökkentés mellett, a Hévízi Sportkör működési támogatásának 5.947 ezer Ft összegű csökkentéséből fedezhető.
* A Képviselő-testület döntése szerint a Hévíz-Balaton Airport Kft.90 %-os tulajdoni hányad értékesítéséből származó bevételt, az önkormányzat működési támogatásként folyósítja a kft részére 114.149 ezer Ft összegben.

*Működési célú céltartalék****:***

Az elmúlt időszakban, a *polgármesteri hatáskörben felhasználható „keret”* előirányzata 1.351 ezer forinttal csökken.

A keret a következő célokra lett felhasználva:

* 1.271 ezer Ft reprezentációs kiadásokra és az azt terhelő járulék és adó terhekre. Az összeg tartalmazza a 2020. augusztus 20-ai kitüntetettek részére rendezett zártkörű fogadás kiadásait, valamint Hévíz Város Bora 90 db-os rendelését is.
* 80 ezer Ft a MAPEI Tour Zalakaros 2020. kerékpárverseny nevezési díja.

A fentiekben ismertetett kiadások után a polgármesteri „keret” felhasználható előirányzata 3.411 ezer forintra módosul.

Kérem a tisztelt Képviselő-testületet, hogy a fentieket fogadja el a keret felhasználásáról szóló negyedéves tájékoztatásként.

„Jogi viták miatti tartalék” előirányzata 27.900 ezer forinttal csökken. Az előirányzat két ellentétes előjelű esemény miatt módosul.

7.055 ezer forinttal növeli az előirányzatot az Alsópáhok Község részére tervezett pénzeszköz átadás pontosítása.

Csökkenti az előirányzatot a Keszthely Város részére bírósági úton megítélt átadandó összeg, annak kamata és a részére megtérítendő perköltség.

Általános tartalék:

Az általános tartalék előirányzata 83.138 ezer forinttal emelkedik. Az előirányzat módosítást ellentétes hatások alakítják.

Növelte az általános tartalékot:

* 12.207 ezer Ft a szociális összevont ágazati pótlék időarányos - június-október közötti időszak alatt - jóváírt összege és 1.920 ezer Ft az egészségügyi pótlék időarányos összege. A TASZII eredeti költségvetésében a szociális területen dolgozók részére fizetendő pótlékok már kiadásként tervezésre kerültek, melyeket irányító szervi támogatással finanszírozunk. Az állami támogatások ezt az önerőt váltják ki. Emiatt a fenti összegek az általános tartalékot növelik.
* 1.683 ezer Ft a kulturális pótlék időarányos, 5 havi jóváírt összege. A dolgozók részére fizetendő illetmény az eredeti költségvetésben a művelődési intézménynél tervezésre került, így a kulturális illetménypótlék összege is. Az időarányos támogatás az önerőből tervezett előirányzatot váltja ki. Így a támogatásnak megfelelő önerő az általános tartalékba helyezhető.
* 5.413 ezer forinttal növeli a tartalékot a májusi mutatószám módosítás miatti támogatás változás önerőt kiváltó összege, illetve az üdülőhelyi támogatás összegének helyesbítése.
* 20.243 ezer forinttal növeli a tartalékot a 305/2020. (VI. 30.) kormányrendelet alapján folyósított kiegészítő támogatás és 1.482 ezer forinttal a bölcsődei kiegészítő támogatás. Az intézmények dolgozóinak személyi juttatása és az azt terhelő járulék kiadások fedezete a költségvetésben biztosított, jelentős részben önerőből. Az állami támogatás az önerőt váltjaki, így az visszacsoportosítható a tartalékba.
* 24.360 ezer forinttal emeli az általános tartalékot a 2019. évi zárszámadás szerinti maradvány különbözet, előző évi kötelezettségvállalással nem terhelt összege.
* 17.296 ezer forinttal nő a tartalék a Polgármesteri Hivatal előző évi szabad maradványának elvonásából.
* a Nagyparkoló tér gazdasági épülete bérbeadásából származó nettó 400 ezer Ft bevétel.
* Önkormányzati hirdető felületek bérbeadásából származó időarányos nettó bérleti díj 166 ezer Ft összege.
* A Képviselő-testület 98/2020. (VI. 29.) határozata szerinti a TDM Egyesülettől elvont 9.000 ezer Ft támogatás.
* 15.180 ezer Ft összegben az államtól kapott kiegészítő támogatás, melyet - 2020. II. negyedévre - jogszabály alapján a be nem fizetett idegenforgalmi adó ellentételezése címén igényelt az önkormányzat.
* Egyéb szálláshelyek 2020. évi támogatásának elszámolása alapján - a Képviselő-testület 185/2020. (IX. 24.) határozatában megállapított – 1.679 ezer Ft visszafizetendő összege.
* Képviselő-testület 141/2020. (VIII. 14.) határozata szerint A TASZII költségvetésében szereplő (orvosi rendelő épülettető és a Honvéd utcai bentlakásos épület felújítására szánt) kiadási előirányzat elvonásból származó 15.200 ezer Ft.
* A You & Spa Erasmus+ projekt elszámolásából az önkormányzatot megillető 788 ezer Ft.

Ugyanakkor az általános tartalék nyújtott fedezetet több tervezett kiadásra. Ezek a következők:

* 3.647 ezer Ft a Képviselő-testület 139/2020. (VII. 30.) határozata szerint a Honvéd utcai lépcsősor melletti csapadékvízgerinc csere 8 méter hosszban történő cseréjéhez biztosított fedezet.
* A Képviselő-testület 99/2020. (VI. 29.) határozata szerint a Hévízi Turisztikai Nonprofit Kft-t megillető 15.554 ezer Ft többlettámogatás.
* 7.891 ezer Ft összegben a parkolási szoftverbérleti díj fedezéséhez szükséges összeg.
* 1.082 ezer Ft az éves reprezentációs kiadások fedezéséhez még hiányzó összeg.
* A Zalaispa Zrt. által 2019. évre utólag kiszámlázott 12.788 ezer Ft önkormányzati hozzájárulás fedezéséhez szükséges összeg.
* Jelzőrendszeres házi segítségnyújtás 2020. évi támogatásának korrigálása miatti 369 ezer Ft.
* Az intézmények kérelmében feltüntetett többlet működési irányító szervi támogatás fedezéséhez 2.548 ezer Ft.

**Intézmények:**

**Polgármesteri Hivatal**:

Az intézmény ***kiadási előirányzata*** 231 ezer Ft-tal emelkedik. Ezzel az összeggel növekszik a *működési pénzforgalmi kiadások előirányzata* és ezen belül a *dologi* *kiadások* előirányzata.

**GAMESZ:**

Az intézmény ***kiadási előirányzata*** 1.286 ezer forinttal emelkedik. Ezzel az összeggel nő a *működési pénzforgalmi kiadás előirányzata****.***

A személyi juttatások előirányzata 447 ezer Ft-tal, a *munkaadót terhelő járulék* előirányzata 39 ezer Ft-tal emelkedik.

A Zala Megyei Kormányhivatal Munkaügyi Központja által finanszírozott, 2020. április-szeptember közötti időszakra vonatkozó közfoglalkoztatási szerződéssel foglalkoztatott alkalmazottainak támogatását az intézmény 447 ezer Ft összegben személyi juttatásra és 39 ezer Ft (8,75 %-os) összegben munkaadót terhelő járulékra használja.

Dologi kiadások előirányzata 795 ezer forinttal emelkedik.

Az előző évi kötelezettséggel terhelt költségvetési maradványt dologi kiadásokra fordítja az intézmény.

***Brunszvik Teréz Napközi Otthonos Óvoda:***

Az intézmény***kiadási előirányzata*** *2.265 ezer forinttal emelkedik, mely megegyezik a működési pénzforgalmi kiadások* előirányzat növekedésével.

A *személyi kiadások* előirányzata 1.878 ezer forinttal a *munkaadót terhelő járulék* előirányzata 291 ezer forinttal emelkedik.

Az intézmény az előző évi kötelezettséggel terhelt költségvetési maradványát, 96 ezer Ft összegben *dologi kiadásra* fordítja.

**Gróf I. Festetics György Művelődési Központ:**

A művelődési intézmény ***kiadás előirányzata*** 6.295 ezer forinttal növekszik.

Ezzel az összeggel emelkedik a *működési pénzforgalmi kiadások előirányzata*.

Az intézmény az előző évi maradvány összegét *dologi kiadásokra* fordítja.

**TASZII:**

A szociális intézmény ***kiadási előirányzata*** 3.362 ezer forinttal növekszik.

Ezzel az összeggel nő a *működési pénzforgalmi kiadások* előirányzata.

A *személyi juttatások* előirányzata 2.129 ezer Ft-tal, a *munkaadót terhelő járulék* előirányzata 271 ezer Ft-tal növekszik.

Az előirányzat növekedést négy tényező befolyásolja:

* A közfoglalkoztatási szerződéssel alkalmazottak 2020. április - szeptember havi támogatását 861 ezer Ft személyi juttatásra és 75 ezer Ft munkaadót terhelő járulékra (8,75 %). használja fel az intézmény.
* 1 fő bölcsődei dolgozót érintő ágazati szakmai pótlékhoz kért önkormányzati támogatást 128 ezer Ft személyi juttatásra és 20 ezer Ft munkaadót terhelő járulékra fordítják.
* 8 fő szakápolót érintő egészségügyi kiegészítő pótlékra kért támogatás 200 ezer Ft személyi juttatásra és 31 ezer Ft munkaadót terhelő járulékra fordítják.
* A 8 fő nyári diákmunkás után kapott támogatást 940 ezer Ft személyi juttatásra és 145 ezer Ft munkaadót terhelő járulékra (15,5 %). fordítják.

***A dologi kiadások*** előirányzata 3.357 ezer forinttal emelkedik.

A 12.805 ezer Ft összegű előző évi költségvetési maradványt dologi kiadásokra használják fel.

15.200 ezer forinttal csökken a dologi kiadás előirányzata, az orvosi rendelő és a Honvéd utcai idősek otthona karbantartásának, felújításának elmaradása miatt.

Az idős otthonba beköltözők által fizetett belépési hozzájárulása idő arányosan intézményi bevételként átvezetett részét, dologi kiadásokra kívánja fordítani az intézmény.

***Felhalmozási pénzforgalmi kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 257.695 ezer Ft-tal emelkedik.

Az **Önkormányzat *felhalmozási pénzforgalmi kiadások*** előirányzata növekszik ezzel az összeggel.

A felhalmozási kiadások célonkénti előirányzatát jelen rendelettervezet 7. számú melléklete tartalmazza.

A *beruházások* előirányzata 129.696 ezer forinttal, a *felújítások* előirányzata 7.711 ezer forinttal emelkedik.

Az *immateriális javak* előirányzatát módosítja a „Kultúrbarangolás Hévízen„ projekt támogatási szerződése költségvetésében tervezett immateriális javak beszerzésére – film, szoftver fejlesztések – tervezett összege bruttó 8.500 ezer Ft összegben.

Az *ingatlan beruházások* összege bruttó 115.098 ezer forinttal emelkedik az alábbiak szerint:

* „Kultúrbarangolás Hévízen„ projekt felhalmozási kiadása bruttó 95.180 ezer forinttal emelkedik a támogatási szerződés költségvetése szerint. Az előirányzat többek között tartalmazza ingatlanvásárlás kiadását, a Kálvária-terület előkészítésével kapcsolatos kiadásokat, műszaki tervek, kiviteli tendertervek készítésének költségét, műszaki ellenőri szolgáltatás kiadását.
* A Képviselő-testület 45/2020. (III. 3.) határozata a „Kultúrbarangolás Hévízen„ pályázaton belül a Kálvária terveinek elkészíttetéséhez önerőből bruttó 4.445 ezer forintot biztosított, melyből 980 ezer Ft az Európai Unió által biztosított támogatás. A júniusi rendelet módosítás során a tervek készíttetésé miatt a teljes összeget önerőből kellett átcsoportosítani. A folyósított pályázati előleg már tartalmazza ezt az összeget a tervek elkészítéséhez, ezért 980 ezer Ft visszacsoportosítható felhalmozási tartalékba.
* A HEBI rendszer 2. számú állomása áthelyezéséhez bruttó 3.526 ezer Ft szükséges.
* Bruttó 709 ezer Ft előirányzat kerül tervezésre az Ady utca tó melletti sétány kiviteli fedvényterve elkészíttetésére.
* A Hévíz 1089/1. hrsz–ú kivett sportcsarnok és udvar megjelölésű ingatlanon létesítendő kisméretű rekortán borítású labdarugó pálya kiépítéséhez bruttó 15.878 ezer Ft biztosítása szükséges.
* Hévíz Város térfigyelő kamerarendszerének IV. üteme megvalósításához további 340 ezer Ft előirányzat biztosítása szükséges.
* A Szabó Lőrinc utcai új útszakasz beruházás fordított Áfá-s. A Derűs-köz csapadékvíz elvezetése, egyesített engedélyezési és kiviteli tervének költsége azonban nem, ezért 371 ezer Ft Áfa összeggel kell növelni a beruházási jogcím előirányzatát a dologi kiadások – fordított Áfa - terhére.

*Gépek, berendezések és felszerelések* felhalmozási előirányzata bruttó 8.016 ezer forinttal emelkedik, melyből 8.000 ezer Ft a „Kultúrbarangolás Hévízen„ projekt eszköz beszerzésére tervezhető. Ez az összeg fedezi a bemutathatóságot, interpretációt szolgáló tárgyi eszköz beszerzést, egyedi padok beszerzését, a restaurált festmény szakszerű tárolásához szükséges eszköz beszerzést.

*Számítástechnikai eszköz beszerzés* előirányzata bruttó 1.918 ezer forinttal csökken. Ez az összeg a VI. 1. informatikai eszközök beszerzésére tervezett előirányzatot csökkenti. A fenti összeg a parkolási rendszer érmekazetta és ikerkulcs vásárlásához szükséges, mely biztosítja a parkolási rendszer fennakadás mentes működését.

*Felújítások* előirányzata bruttó 7.711 ezer forinttal emelkedik.

Két új jogcím kialakítása vált szükségessé:

* A Képviselő-testületi 139/2020. (VII. 30.) határozatában bruttó 3.647 ezer Ft előirányzatot biztosított a Honvéd utcai lépcsősor melletti csapadékgerinc sürgős cseréjéhez. A gerincet 8 méter hosszban kellet felújítani, ahhoz, hogy megszűnjön a Petőfi utcai Coop ABC raktár vizesedése.
* A dologi kiadások terhére a Nagyparkoló tér gazdasági épület felújításhoz bruttó 3.683 ezer forintot, ezen felújítás műszaki ellenőrzéséhez pedig bruttó 381 ezer forintot kell átcsoportosítani.

Felhalmozási célú pénzeszköz átadás Áht-n kívülre:

Az előirányzat 11.610 ezer forinttal csökken.

A Képviselő-testület 185/2020. (IX. 24.) határozatában fogadta el a Hévízi magánszemély egyéb szálláshely szolgáltatók és magánszemély magánszálláshely szolgáltatók minőségfejlesztési célú támogatásának elszámolását. A testület kötelezte a pályáztatás lebonyolítását intéző Hévízi Turisztikai Desztinációs Menedzsment Egyesületet, hogy a fel nem használt 1.679 ezer forintot fizesse vissza az önkormányzat részére. A tárgy évben visszafizetett összeg csökkenti a kiutalt támogatás előirányzatát.

A képviselő-testület 174/2020. (IX. 14.) határozata szerint a rekortán burkolatú labdarugó pálya építés kiadásait a Hévízi Sportkör részére nyújtott működési és felhalmozási támogatás terhére kell biztosítani. A Sportkör vezetőjével történt egyeztetés alapján 9.931 ezer forinttal lehet csökkenteni a felhalmozási támogatás – TAO önkormányzat által biztosított önerő – előirányzatának összegét.

*Felhalmozási célú tartalék:* előirányzata 131.898 ezer forinttal növekszik.

A tartalék összegét emeli

* 3.154 ezer forinttal emeli az értékesített Skoda SuperB személygépkocsi Áfa nélküli eladási ára.
* 128.242 ezer forinttal, a Nagyparkoló zöldterületének és közlekedési területének megújítására kapott előleg különbözet.
* 51 ezer Ft összegben a betét elhelyezésből származó kamatbevétel.
* 980 ezer forinttal a „Kultúrbarangolás Hévízen” projekt előlege között folyósított Kálvária tervekhez elkészíttetéséhez ideiglenesen megelőlegezett összeg visszacsoportosítása.
* 1.046 ezer Ft összegben két területrész értékesítésből származó nettó bevétel. (1455/106. hrsz-ú területből 34 m2 és a 1455/108-111. hrsz-ú területekből 117 m2 Áfa mentes eladási ára.)

A tartalék összegét csökkenti:

* 526 ezer Ft összegben a HEBI rendszer 2. számú állomásának áthelyezéséhez szükséges előirányzatkiegészítés. A beruházáshoz alapvetően a HEBI működtetéséhez tervezett dologi kiadási előirányzatából csoportosítunk át 3.000 ezer forintot, azonban a még szükséges összeg a felhalmozási tartalékot terheli.
* 709 ezer Ft szükséges az Ady utca tó melletti sétány kivitelezési fedvénytervének elkészíttetéséhez.
* 340 ezer forinttal szükséges kiegészíteni a Hévízi térfigyelő kamerarendszer IV. ütemére tervezett előirányzatot.

Fentiek hatására a felhalmozási tartalék 198.837 ezer forint összegre módosul.

**Finanszírozási kiadások:**

10.828 ezer forinttal emelkedik az *államháztartáson belül megelőlegezés visszafizetése*. Ez megegyezik a közfoglalkoztatottak 2020. április-szeptember havi bérére és azt terhelő járulékára folyósított támogatás összegével. 2020. április, május, június és szeptember hónapokban a kifizetendő bérekre nem volt elégséges a nettó finanszírozás összege. Az állam erre a négy hónapra is megelőlegezte a finaszírozást, melyet az önkormányzat befizetéssel egyenlít ki.

**4.**

**LÉTSZÁM**

Az önkormányzat és intézményei létszáma és létszámkerete 213.75 főre csökken.

**Polgármesteri Hivatal:**

A Képviselő-testület 171/2020. (IX. 14.) határozatával fogadta el a Hévízi Polgármesteri Hivatal Szervezeti Működési Szabályzatának módosítását. A módosítás megváltoztatta a hivatal osztályainak engedélyezett létszámát. A korábbi 40 fő összlétszám szeptember 1-ei hatállyal 37 főre csökken. Október elsejétől a létszámkeret 36 főre módosul. Szeptember 1. napjával megszűnt - a 28/2020. (VIII.14) rendeletmódosításban már átvezetett - a korábbi SZMSZ szerint még tervezhető be nem töltött álláshelyek száma: 1 fő közterületfelügyelő, 1 fő sajtóreferens, 1 fő jogász létszám. Az SZMSZ módosítás miatt a korábban május 1-től október 1-ig alkalmazható időarányos adóellenőri létszámot is szeptember 1. napjával kell megszüntetni. Október 1. napjával megszűnt az 1 fő gondnoki álláshely.

**GAMESZ:**

A Képviselő-testület 167/2020. (VIII. 27.) határozatában fogadta el a GAMESZSzervezeti Működési Szabályzatát. A szabályzatban meghatározott létszámok szerint átalakításra kerül az intézmény létszámkerete. A tervezhető létszám 71 fő. 1 fő átcsoportosításra kerül október 1 napjával a konyháról a műszaki csoport javára.

**TASZII**

A Képviselő-testület 164/2020. (VIII. 27.) határozatában fogadta el a TASZIISzervezeti Működési Szabályzatát. A szabályzat 1. számú melléklete szerint a TASZII 2020. szeptember 1-ei létszáma 71 fő. A létszámot 2020. október 1. napjával 3 fővel csökkenti a szabályzat 3. melléklete.

**Gróf I. Festetics György Művelődési Központ:**

A művelődési intézménynél a korábbi 23,75 fős létszámkeret az idén 5 fővel csökkenthető. 2020. július 6. napjától csökken a múzeumi adatrögzítők létszáma 1 fővel. 2020. szeptember 1. napjától megszüntethető 1 fő média szerkesztő, 1 fő kisegítő alkalmazott (takarító) és 1 fő könyvtári adatrögzítői álláshely. 2020. december 1. napjától megszüntethető 1 fő gazdasági ügyintézői üres állás hely. Az intézmény létszámkerete 18,75 főre csökken. További létszám leépítés 2021. január 1. napjával tervezhető.

**Brunszvik Teréz Napközi Otthonos Óvoda:**

A nevelési intézmény létszámkerete nem változik, de a 74/2020. (IV. 28.) polgármesteri határozat szerint a - közös megegyezéssel megszűnt – 1 fő dajkai álláshelyet zárolták az nem betölthető.

**5.**

**ÖSSZEFOGLALÓ**

A jelen előterjesztéssel benyújtott - 2020. évi költségvetés módosításáról szóló - rendelettervezet a város költségvetését 6.822.333 ezer Ft bevételi és ugyanannyi összegű kiadási fő összegre módosítja.

A költségvetés módosítását a bizottságok tárgyalják.

**Részletes indokolás az önkormányzati rendelet tervezethez:**

A módosítás részletes magyarázatát az előterjesztés indokolja.

1-3. § A költségvetési bevételek és kiadások módosulásának átvezetése.

4-8. § Az önkormányzat és a költségvetési szervek költségvetési főösszegének módosulásai.

9. § A re3ndelet a cafetéria összegének módosulását rögzíti.

10. § A Hévíz - Balaton Airport részére átadott működési támogatás összegét határozza meg.

11. § A rendelet mellékleteinek módosulása.

9. § Hatályba léptető rendelkezés.

A költségvetési rendelet módosítás tervezetéhez tartozó indokolást az előterjesztés előkészítői álláspontom alapján nem kell közzétenni, mert jelentős társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható, illetve a határozatokban foglalt döntések átvezetése okán végrehajtási jellegű.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2020. évi költségvetéséről szóló 5/2020. (II. 12.) rendelet módosítása

**Költségvetési hatása:** A 2020. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a kiegészítő támogatások összege, az Áht-n belülről és kívülről átvett pénzek összege, egyéb működési és felhalmozási többletbevételek, - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná, illetve évközi döntések esetében, a végrehajtás során felmerülő kiadásokra nem állna rendelkezésre a megfelelő előirányzat.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |