cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ /2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3-i nyilvános ülésére**

**Tárgy:** A Gazdasági, Műszaki Ellátó Szervezet fasor kivágási és pótlási javaslata 2020. év őszére

**Az előterjesztő:** Papp Gábor polgármester

**Készítette:** Laczkó Mária igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete 141/2020. határozata 4./g pontjában kimondja, hogy fasorok cseréjére forrás nem biztosítható.

Az Önkormányzat elvárása alapján működési kiadásainkat 2020. évre az elvárt mértékben csökkentetettük, mely hozzájárulhat az önkormányzati intézményrendszer fenntartható működéséhez.

A következő évek működését nagyban befolyásolja az Önkormányzat helyzetében felállt gazdasági visszaesés, ezért át kell tekintenünk azokat a feladatokat, melyek csökkentésével, kivitelezésének elhagyásával a város működése nagyban nem sérül. Ez alapján a zöldterületfenntartás elvárt jó színvonala szerint ebben az évben kiszáradt, egyéb műszaki okok miatt kivágott fákat teljes mértékben nem pótoljuk.

Az Árpád utcai temetőben és a Kossuth utcában a tuja sorokat megtámadó károsító tönkre tette a fasorokat, a fákat ki kell vágni. Helyükön tartva a kiszáradt, félig kiszáradt fákat, rendkívül ápolatlan képet matatnak. A temetőlátogatók már többször kérték a fák kivágását szóban és írásban is. A Kossuth utcában hasonló a helyzet, itt már sok a korábban kivágott fa, a fahiányok, és a jelenleg elszáradt fa is. A következő években ezekben a sorokban a növények pusztulása teljes lesz, látványuk meghatározó a településen. Ezért szükséges a sorok felújítása.

 Ez évi takarékos gazdálkodásunk eredményeképpen, a működési kiadásaink nagy mértékű csökkentése mellett lehetőségünk van néhány fiatal fasort bepótolni. Ez nem takarja a városban található összes ez évben képződött hiányt, mely többszöröse az alábbi tervezetnek.

Az Árpád utcai temető H és I parcelláját keletről határoló tuja sor, valamint a H és I parcellák közötti tuja sorokat, melyet a tuja díszbogár károsítása miatt ki kell vágni, szükséges beültetni. A választott fafaj oszlopos éger (Carpinus betulus ’Fastigiata’)  19 db, szimmetrikus a tavaly ősszel beületettekkel, és szil (Ulmus ’Columella’) 14 db, mely az előzőre merőleges mellék sor.

A Kossuth utcai tujasor is hasonló helyzetben van, itt a pótláshoz 136 db juhar, (Acer campestre 'Elegant**’**) ültetése szükséges, az elő szakaszon az iskola oldalában 5 db díszcseresznyével (Prunus serrulata Amanogawa).

A fák az általunk korábban alkalmazott (12/14/16) mérettől kisebbek (6/8/10/12). Papp Gábor polgármester úr javaslata alapján a Kossuth utcai fasor ültetéséhez a lakosság segítségét, hozzájárulását kéri majd az Önkormányzat.

|  |  |  |  |  |  |
| --- | --- | --- | --- | --- | --- |
| **2020. évi őszi fapótlás terve** | | | | | |
| terület | fafaj | méret | menny. /db | ár/Ft | érték/Ft |
| Zrínyi u., pótlás | Aesculus x carnea 'Briottii' | 3xi SF 10/12 Fld. | 2 | 12000 | 24 000 |
| Zrínyi u., pótlás | Crataegus x laevigata 'Paul's Scarlet' | 3xi SF 10/12 Fld. | 8 | 13500 | 108 000 |
| Móricz Zs. u. pótlás | Corylus colurna | 3xi SF 10/12 Fld. | 6 | 10000 | 60 000 |
| Móricz Zs. u. pótlás | Prunus yedoensis | 3xi SF 10/12 Fld. | 1 | 10000 | 10 000 |
| Sugár u. pótlás | Crataegus x lavallei 'Carrieri' | 3xi SF 10/12 Fld. | 1 | 13500 | 13 500 |
| Temető | Carpinus betulus Fastigiata | 3xi BF 250/300 Fld | 19 | 11000 | 209 000 |
| Temető | Ulmus Columella 3xi SF | 3xi SF 12/14 Fld. | 14 | 9500 | 133 000 |
| Kossuth u. | Acer campestre 'Elegant | 3xi SF 6-8 FL | 130 | 8000 | 1 040 000 |
| Kossuth u. | Prunus serrulata Amanogawa | 3xi SF 12/14 Fld. | 5 | 14500 | 72 500 |
| összesen: | | | 186 |  | 1 670 000 |
| Mindösszesen, áfával | | | 186 |  | 2 120 900 |

Az ültetés az ősz folyamán időjárás függő, szükség esetén télen folytatható. Az ültetési segédanyagok (karók, pálcák, távtartók, rögzítők, törzsvédők) egy része rendelkezésre áll, más részüket beszerezzük.

A beteg, elszáradt fák kivágása után cserszegtomaji zöldhulladéklerakóba kerülnek díjért, a kertészetünkben már ilyen mennyiséget nem tudunk kezelni az épülő hulladékudvar miatt. A hulladékudvar helyfoglalása a zöldterület kezelés költségeit növeli meg nagyban, mert a korábban alkalmazott közterületekről származó zöldhulladék komposztálására már nem lesz elegendő helyünk. Anyagi források rendelkezésre állása esetén szükséges lesz egy modern gépesített komposztálási technológia bevezetése.

A kivágást tereprendezés követi, majd az ültetés után füvesítünk.

Hévíz az ország egyik legkedveltebb turisztikai célpontja. Az itt élők, az ide látogatók, a városvezetés számára egyaránt fontos a környezet minősége, tisztasága, szépsége, változatossága. Tisztában vagyunk az adottságainkkal, lehetőségeinkkel, ezen belül a legjobbra törekszünk, a megteremtett értékek megóvásról azonban gondoskodnunk kell.

Kérem a határozati javaslat elfogadását! A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a Hévíz Város Önkormányzat Gazdasági, Műszaki Ellátó Szervezete (GAMESZ) részére, a 141/2020. (VIII.14.) határozatának II. 4. g) pontját módosítva engedélyezi, az előterjesztésben bemutatott 2020. évi közterületi fasorok (Kossuth utca és Árpád utcai köztemető) kivágását és pótlását, többlet forrást nem biztosítva a GAMESZ 2020. évi költségvetése terhére.
2. A Képviselő-testület felkéri az igazgatót az 1. pont szerinti feladat végrehajtására.

Felelős: Laczkó Mária igazgató

Határidő: 2021. március 31.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | jegyző/törvényességi vizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Laczkó Mária | igazgató GAMESZ |  |  |
|  |  |  |  |