**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/14149-…/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3a-i nyilvános ülésére**

**Tárgy:** „Robotok, amelyek összekapcsolják a határmenti középiskolákat”– **RobotsConnecting** című nemzetközi projekt támogatása

**Az előterjesztő:** Papp Gábor polgármester

**Készítette:** dr. Horváth Katalin pályázati ügyintéző

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az Interreg V-A Magyarország-Horvátország Együttműködési Program keretében Hévíz Város Önkormányzat az „Robotok, amelyek összekapcsolják a határmenti középiskolákat”, *RobotsConnecting* című pályázat benyújtása 2019. május 3-án történt meg, melynek pozitív elbírálásáról 2020. február 6-án született döntés. 2020. szeptember 3. napján került aláírásra a támogatási szerződés a Srednja Skola Ludbreg, valamint a hazai Külgazdasági és Külügyminisztérium által.

**A projekt célja** oktatási tevékenység megvalósítása robotika területén. Elsőként a gimnázium oktatói részesülnek továbbképzésben a témában, így tudják biztosítani a magasszintű tudás átadását a diákok számára. Az oktatás robotkar és laptopok segítségével valósul meg, melyre a szükséges forrást a projekt költségvetéséből tudjuk biztosítani.

A projekttevékenységek közé tartozik többek között a tantervfejlesztés, verseny a robotika területén, cserediákprogram, hátrányos helyzetű diákok involválása.

Az iskolai program új tantervvel történő korszerűsítése jobban felkészíti a diákokat a továbbtanulásra a felsőoktatás területén, ugyanakkor kompetenssé, versenyképesebbé és vonzóbbá teszi őket a munkaerőpiacon.

Mindemelett a projekt lehetőséget biztosít a diákok számára hosszú távú kapcsolatok / barátságok kialakítására, megismerhetnek különböző kultúrákat, együttműködési lehetőségeket fedezhetnek fel.

A projektbe 5 gimnáziumi oktató és 15 gimnáziumi diák kerül bevonásra.

**A projekt résztvevői**

- fő kedvezményezett: Srednja Skola Ludbreg (HR)

- partner: Hévíz Város Önkormányzat – Bibó István Gimnázium és Kollégium

**Projekttevékenységek**

A megvalósítási időszak során számos projekttevékenységet hajtanak végre, melyek közül az elsődleges a tanárok robotikai továbbképzése. A tanárok megfelelő képzését követően veheti kezdetét a diákok ismereteinek gyarapítása. A tanárok képzése a projekt menetrendje szerint 2020. augusztus és november között zajlik.

2020 júniusában megvalósult személyes részvétellel a projekt nyitókonferenciája, majd az első virtuális projektmeeting Hévízen. A második projektmeeting időpontja 2021. január.

2021 májusában szükséges megrendezni a harmadik projektmeetinget, Hévízen, s ebben a hónapban esedékes az első két cserediákprogram lebonyolítása Hévízen és Ludbregben egyaránt.

A harmadik-negyedik cserediákprogram várható időpontja 2021. június.

A cserediákprogramokat követően, 2021 júliusában kerül megrendezésre Ludrbegben az első szabadidős tábor, majd Hévízen az első robotikai verseny.

A második szabadidős tábor 2021 augusztusában lesz Hévízen, majd egy hónappal később Ludbregben megrendezik a második robotikai versenyt, s végül a negyedik projektmeeting és a projekt zárókonferenciája következik Hévízen.

Kiemelendő, hogy a diákok részére a projekt folyamatos robotikai oktatást biztosít.

**A projekt költségvetése**

A projekt teljes költségvetése 196.478 €, ebből 89.643,64 € Hévíz Város Önkormányzatáé. A 89.643,64 € összeg 85%-át az Európai Regionális Fejlesztési Alap (ERFA) biztosítja, 10%-át a Magyar Állam folyósítja hazai társfinanszírozás keretein belül, Hévíz Város Önkormányzatnak pedig 5% önerőt kell biztosítania, mely ebben az esetben mindösszesen 4.482,182 €, azaz megközelítőleg 1.638.358,55 forint.

**Projektmegvalósítási időszak:** 2020. június 1 – 2021. szeptember 30.

Magyarország helyi önkormányzatairól szóló 2011. évi CLXXXIX. törvény 42. § 6. pontja alapján a képviselő-testület kizárólagos hatásköre a megállapodás külföldi önkormányzattal való együttműködésről.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés elfogadása minősített szótöbbséget igényel.

**2.**

**Határozat**

1. Hévíz Város Önkormányzat Képviselő-testülete az előterjesztésben foglaltakat megismerte és elfogadja.
2. A Képviselő-testület, a pályázat megvalósításához a szükséges önerőt, 4.482,182 Eurót, jelen árfolyamon 1.638.358,55 Ft-ot, a Hévíz Város Önkormányzat a 2020. évi költségvetéséről szóló 5/2020. (II.12.) számú rendelet 1/1. melléklet személyi juttatások és azok járulékai terhére biztosítja. Ugyanekkora összegben a felszabaduló tartalékot a projekt megvalósításához biztosítja, és a 2/2 melléklet egyéb ki nem emelt dologi kiadás sorához rendeli.

Felelős:     Papp Gábor polgármester

Határidő:   azonnal

1. A Képviselő-testület felkéri a jegyzőt, hogy Hévíz Város Önkormányzat 2020. évi költségvetéséről szóló számú 5/2020. (II.12.) rendelet módosítására irányuló rendelet-tervezet kidolgozásáról gondoskodjon.

Felelős: dr. Tüske Róbert jegyző

Határidő:   azonnal

**3.**

**Bizottsági állásfoglalás**

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Horváth Katalin | pályázati ügyintéző |  |  |
| dr. Tüske Róbert | törvényességi felülvizsgálat |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |