cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/4383-2/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. november 3-ai nyilvános ülésére**

**Tárgy:** A települési támogatásról szóló11/2015 (II. 26.) számú önkormányzati rendelet módosítása

**Az előterjesztő:** Papp Gábor polgármester

**Készítette:**  Fábiánné Hoffman Márta

Király Ádám szociális és hatósági ügyintéző

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) felhatalmazása alapján a települési támogatásról 11/2015. (II. 26.) szám alatt önkormányzati rendeletet (a továbbiakban: Ör.) alkotott, mely időközben többször módosításra került.

A hatályos Ör.-t rendszeresen felülvizsgáljuk, módosítjuk és a települési támogatás keretében nyújtott támogatási formákat a felmerült igényekhez, élethelyzetekhez igazítjuk, hogy az minél jobban szolgája a Hévíz városban élők szociális biztonságának megőrzését.

Így került az eredeti Ör.-ben meghatározott támogatási formák kiegészítéseként a   rendkívüli esemény okozta kár elhárításához kapcsolódó méltányossági települési támogatás, iskolakezdési támogatás, védőoltási támogatás megállapításra.

Ez évben a Veszélyhelyzeti méltányossági települési támogatás került 2020. március 20. napi hatállyal bevezetésre, amely szerint Veszélyhelyzeti méltányossági települési támogatásban részesíthető az a személy (család), aki a 40/2020. (III. 11.) Korm. rendelettel kihirdetett veszélyhelyzet időtartama alatt, indokoltan az ebből következő események, körülmények miatt, a létfenntartását veszélyeztető rendkívüli élethelyzetbe került.

#### Azonban az Ör.-ben meglévő és a Tisztelt Képviselő-testület által megállapított 11 típusú települési támogatást abból a szempontból is meg kell vizsgálni, hogy azok fenntartása mennyire indokolt, nincsenek-e párhuzamosságok a szociális támogatások rendszerében.

#### Az Ör. felülvizsgálata alapján megállapítottuk, hogy támogatásaink betöltik szerepüket, alkalmazásuk egyszerű.

#### Az ápolási támogatási formánál véltünk párhuzamosságot felfedezni, illetve annak indokoltsága felülvizsgálatra szorul.

#### A hatályos Ör. az alábbiak szerint rendelkezik: „Az Ápolási támogatásra jogosult a hozzátartozó [a Polgári Törvénykönyv 8:1. § (1) bekezdés 2. pont], ha állandó és tartós gondozásra szoruló tartósan beteg 18 év feletti, hévízi lakóhellyel rendelkező és életvitelszerűen is Hévízen lakó személy gondozását ápolását végzi.”

#### Az Szoctv.40. §-a értelmében Az ápolási díj a tartósan gondozásra szoruló személy otthoni ápolását, gondozását ellátó nagykorú hozzátartozó részére biztosított anyagi hozzájárulás.

#### 41. § (1) Ápolási díjra jogosult a hozzátartozó [Ptk. 8:1. § (1) bekezdés 2. pont], továbbá az (1a) és (1b) bekezdésben meghatározott személy, ha

#### a) állandó és tartós ápolásra, gondozásra szoruló

#### aa) súlyosan fogyatékos, vagy

#### ab) tartósan beteg 18 év alatti személy otthoni gondozását, ápolását végzi, és

#### b) az a) pont szerinti ápolt személyre tekintettel a gyermekek otthongondozási díjára való jogosultsága neki vagy hozzátartozójának nem áll fenn.

#### (1a) Az ápolási díjra való jogosultság megállapítása szempontjából hozzátartozónak kell tekinteni azt is, aki

#### a) elhunyt házastársa egyeneságbeli rokonának vagy testvérének, vagy

#### b) a kérelem benyújtását megelőző 10 éven belül összesen legalább 3 évig nevelőszülőként háztartásában ellátott, a kérelem benyújtásakor utógondozói ellátásban nem részesülő, és vele egy háztartásban élő, nagykorúvá vált személynek

#### a gondozását, ápolását végzi.

#### (1b) Az (1a) bekezdés b) pontja alkalmazásában nevelőszülőnek minősül az ott meghatározott személyre tekintettel

#### a) nevelőszülői foglalkoztatási jogviszonyban álló, illetve

#### b) 2014. január 1-je előtt nevelőszülői vagy hivatásos nevelőszülői jogviszonyban állt

#### személy.

#### 

#### Az Szoctv. szerinti Ápolási díj az alábbi ellátási formát tartalmazza:

41. § (1) bekezdése szerinti ápolási díjat, a 43. § szerinti ápolási díjat (a továbbiakban: kiemelt ápolási díj), a 43/A. § (1) bekezdése szerinti ápolási díjat (a továbbiakban: emelt összegű ápolási díj).

Az ápolási díj súlyosabb fogyatékos személy esetében továbbra is a Járási Hivatalnál igényelhető.

Az Ör szabályozása az **állandó és tartós** **gondozásra** szoruló tartósan betegről szól (aki kiesik az állami rendszerből). Viszonylag magas a havi összege, az öregségi nyugdíj mindenkori legkisebb összegének 85%-a, 24.225 Ft/hó/fő és munkaviszonynak számít.

A támogatási forma nem gyakori, jelenleg 1 fő részesül támogatásban, viszont úgy látjuk, hogy leginkább a „munkaviszony” miatti előnyök miatt kérték a megállapítását.

Hévíz Város szociális alapszolgáltatásában magas színvonalon működik a házi segítségnyújtás, így annak keretében szociális segítést vagy - a szociális segítés tevékenységeit is magába foglaló - személyi gondozást lehet igénybe venni azon esetben, amely nem tartozik a Szoctv.-ben megállapított állandó és tartós ápolás hatálya alá.

A fentiek alapján indokolt az Ör.-ből az ápolási támogatás kivezetése azzal, hogy az 1 fő részére megállapított ápolási támogatás a megállapításban meghatározott feltételeknek való megfelelésig hatályban marad, azonban 2020. december 1. napjától új ápolási támogatás nem állapítható meg. Erre való hivatkozással, ezen dátummal egészül ki az Ör. 21. § (1) bekezdése is.

Kérem a rendelet-tervezet megvitatását és elfogadását. A rendeletmódosítás minősített többséget igényel.

**Részletes indokolás:**

1. § Az ápolási támogatásra vonatkozó rendelkezések közül a 3. § bb) pontja kivezetésre kerül az Ör.-ből.
2. § Az ápolási támogatásra vonatkozó rendelkezések közül a 19-20. §-ok kivezetésre kerülnek az Ör.-ből.
3. § Az Ör. 21. § (1) bekezdésének módosítását tartalmazza
4. § A hatályba léptető rendelkezést tartalmazza.

**2.**

# Hévíz Város Önkormányzat Képviselő-testületének

# ../……(.. ...) önkormányzati rendelete

# a települési támogatásról szóló

# 11/2015. (II. 26.) önkormányzati rendelet módosításáról

# Hévíz Város Önkormányzat Képviselő-testülete a szociális igazgatásról és a szociális ellátásokról szóló 1993. évi III. törvény 45. § (1) bekezdésében kapott felhatalmazás alapján az Alaptörvény 32. cikk (1) bekezdés *a)* pontjába foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** A települési támogatásról szóló 11/2015. (II. 26.) Önkormányzati rendelet (a továbbiakban Ör.) 3. § *bb)* pontja hatályát veszti.

**2. §** Az Ör. 19-20. §-ai hatályukat vesztik.

**3. §** Az Ör. 21. § (1) bekezdése a következőképpen módosul:

**„21. §** (1) A 2020. december 01. napjáig már megállapított ápolási támogatásra való jogosultságot meg kell szüntetni, ha

a) az ápolást végző családjában az egy főre jutó jövedelem meghaladja az öregségi nyugdíj mindenkori legkisebb összegének 130%-át, egyedülálló esetén annak 180%-át továbbá, ha az ápoló és családja vagyonnal rendelkezik,

*b)* az ápolt személy állapota az állandó ápolást már nem teszi szükségessé,

*c)* az ápolást végző személy a kötelezettségét nem teljesíti,

*c)* az ápolt személy meghal,

*e)* az ápolást végző vagy az ápolt személy tartózkodási joga megszűnt vagy tartózkodási jogának gyakorlásával felhagyott,

*f)* az (1) bekezdésben megjelölt jogosultságot kizáró körülmény következik be.”

**4. §** Ez a rendelet 2020. december 1. napján lép hatályba, az Ör. hatálybalépésekor folyamatban lévő ügyekre vagy már megállapított ápolási támogatásokra a rendelkezést nem kell alkalmazni.

dr. Tüske Róbert Papp Gábor

jegyző polgármester

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A települési támogatásról szóló 11/2015. (II. 26.) önkormányzati rendelet módosításáról

**Társadalmi-gazdasági hatása**: A rendelet-tervezetnek társadalmi hatása, hogy szociális ellátásból kikerült az ápolási támogatás, így azt kizárólag a Szoctv.ben meghatározott felételek alapján lehet igénybe venni. Gazdaságilag a városnak jelenleg nem okoz változást, hosszú távon csökkenést a jelent a települési támogatások rendszerében.

**Költségvetési hatása**: A 2021. évi költségvetésben tervezendő szociális ellátásokra fordítandó összeget nem növeli.

**Környezeti, egészségi hatása**: A tervezetben foglaltaknak közvetlen környezeti és egészségi következményei nincsenek.

**Adminisztratív terheket befolyásoló hatása**: Az adminisztratív terhek nem változnak.

**Egyéb hatása**: Nincs.

**A rendelet megalkotásának szükségessége**: A szociális igazgatásról és szociális ellátásokról szóló 1993. évi III. törvény alapján a lakosság szociálisan rászorult körének biztosítsuk a helyi szociális ellátásokat. Ehhez szükséges az Ör. módosítása.

**A rendelet megalkotása elmaradása esetén várható következmények**: Nincs.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2020. évi költségvetése biztosítja.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Fábiánné Hoffman Márta | hatósági osztályvezető |  |  |
| Király Ádám | szociális és általános hatósági ügyintéző |  |  |
| Szintén László | közgazdasági osztályvezető |  |  |
| dr. Tüske Róbert | törvényességi felülvizsgálat |  |  |